Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: 2004. évi CV. törvény (a továbbiakban: Hvt.) 51., 52., 97., 98. és 100. §-ban
Paragraph Index: 121

42. A HM SZMSZ III. fejezet /A HONVÉDELMI MINISZTÉRIUMI VEZETŐK FŐ FELADATAI/ 3. /KABINETFŐNÖK/ (1)–(3) bekezdései helyébe az alábbi bekezdések lépnek: „(1) A miniszter irányításával, a minisztérium hivatali szervezetének vezetőjeként – a Honvéd Vezérkar kivételével – vezeti a minisztériumi szervek tevékenységét. A jogszabályok és szakmai követelmények alapján végzi a minisztérium működésének koordinálását, a minisztérium szakmai működését megalapozó, a minisztérium tevékenysége egészét átfogó általános igazgatási feladatok koordinálását. A Honvéd Vezérkar főnök részére meghatározottak kivételével irányítja a miniszter hatáskörébe tartozó döntések előkészítését, valamint végrehajtásuk tervezését, szervezését. Munkáltatói jogokat gyakorol a közvetlen irányítása alá tartozó HM szervek köztisztviselői állománya, valamint a HM szervezetek köztisztviselői vezető állománya felett.

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes